Source: http://www.csmoradea.ro/urmeaza-cea-de-a-15-a-serie-de-playoff-din-istoria-echipei-de-baschet-masculin/
Timestamp: 2017-06-28 10:34:05+00:00

Document:
www.csmoradea.ro | Urmează cea de-a 15-a serie de playoff din istoria echipei de baschet masculin Home
HomeBaschetCurrent Page Urmează cea de-a 15-a serie de playoff din istoria echipei de baschet masculin	25/04/2017
in Baschet	CSM CSU Oradea se pregătește pentru cea de-a 15-a serie de playoff din istoria secției de baschet. Roș-albaștrii se duelează cu U-Banca Transilvania Cluj-Napoca în semifinalele Ligii Naționale de baschet masculin – ediția 2016/17.
Sub comanda lui Cristian Achim aceasta va fi cea de-a 14-a serie de playoff pentru CSM. Roș-albaștrii se află pentru a 4-a oară în penultimul act al campionatului.
Prima serie de playoff din istoria clubului s-a consemnat în sezonul 2005/06. CSM-ul a terminat sezonul regulat pe locul al 8-lea și s-a duelat cu CSU Asesoft Ploiești, pierzând cu scorul general de 2-0.
Cristian Achim a condus CSM-ul pentru prima dată în playoff în ediția 2010/11, atunci când CSM CSU Oradea s-a duelat tot cu Asesoft. Leii Roșii au pierdut cu scorul general de 3-0.
Istoria s-a repetat în sezonul 2011/12, atunci când CSM-ul a pierdut în confruntarea cu Gaz Metan Mediaș.
Stagiunea 2012/13 a adus o premieră. CSM Oradea a disputat în premieră o serie de playoff din postură de echipă cu avantajul terenului propriu. Roș-albaștrii s-au confruntat cu U Mobitelco Cluj-Napoca, impunându-se cu scorul general de 3-1. Apoi, bihorenii au pierdut cu 1-3 în seria disputată împotriva Asesoftului, pentru ca finala mică să fie adjudecată cu 2-1 la general. Astfel, CSM-ul a câștigat prima medalie din istorie în campionatul României.
Următoarea ediție de campionat a consemnat un nou program. CSM Oradea a beneficiat de avantajul terenului propriu în seriile cu SCM U Craiova și BC Mureș. Ambele au fost adjudecate cu 3-0 la general. În marea finlă, Oradea a pierdut cu scorul general de 3-2, în fața aceluiași Asesoft, cu mențiunea că roș-albaștrii conduceau cu două minute rămase de jucat din meciul decisiv.
Sezonul 2014/15 a înregistrat un pas înapoi. După o stagiune în care a înregistrat o serie incredibilă de accidentări, CSM CSU Oradea a pierdut cu 3-0 la general în primul tur al playoff-ului, în seria disputată în compania Stelei CSM EximBank. Bihorenii au pierdut două meciuri la diferențe de câte un punct și unul la diferență de două posesii.
Stagiunea 2015/16 a remarcat avantajul terenului propriu în toate seriile pe care CSM CSU Oradea le-a disputat în playoff. Roș-albaștrii au trecut de Phoenix Galați și U-BT Cluj-Napoca cu 3-1 la general, respectiv de BC Mureș cu 3-2, pentru a-și trece în cont primul titlu național din istorie.
Actualul sezon competițional a cuprins deja o serie de playoff. CSM CSU Oradea a dispus de BC SCM Timișoara cu scorul general de 3-0.
Așadar, CSM CSU Oradea are opt serii de playoff câștigate. Trei dintre ele s-au încheiat cu 3-0 la general, altele trei s-au terminat cu 3-1, una s-a terminat cu 3-2, iar una cu 2-1. ÎN schimb, bihorenii au pierdut trei serii cu 0-3, una cu 0-2, una cu 1-3 și una cu 2-3.
Cele mai multe serii de playoff, patru la număr, s-au disputat în compania lui CSU Asesoft Ploiești. CSM-ul s-a duelat de câte două ori cu Mediaș, Cluj și Mureș, respectiv câte o dată cu Craiova, Steaua, Galați și Timișoara.
Comentarii comments tags: baschet csm csu oradea istoric liga nationala de baschet oradea playoff Previous Post Locul 11 pentru Bianca Benea și România în proba pe echipe de la Campionatul European de scrimă pentru tineret, proba de spadă feminin Scrima 28/06/2017
Next Post Al 8-lea succes pentru echipa de handbal feminin
Handbal 28/06/2017

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm